title: Zafir
text: O zafir ye una piedra preciosa que consiste en variants de corindón (Al2O3) de qualsiquiera color que no siga roya. O zafir ye a sobén azul y si ye de color azul intensa ye por a presencia de fierro y titanio ("zafir oriental"); si o zafir ye incoloro se diz "leucozafir".
  
  Etimolochía 
  En aragonés medieval lo veyemos escrito tanto çafir como safir. Se barallan dos hipotesis etimolochicas. L'auna lo fa provenir d'o griego sappheiros (« piedra de color azul »), l'atra d'o hébreu sappir ("a cosa més bella"). En aragonés medieval a palabra çafir pareix provenir de l'arabe, o que explicaría que tienga ç y no s como çabacequia u çaguero.
  
  Mencions en fuents aragonesas 
  Bi ha mencions a zafirs en actas de cortz, en inventarios de biens y en libros tradueitos a l'aragonés. As mencions en as actas de cortz son intresants como transmisoras de creyencias clasicas:
  
  {{cita|car el Safir entre las otras piedras ha aquesta que es induction a paz e concordia, ita dicit''' Diascorides la qual cosa faze prudencia}}
  
  En o "Libro d'as Marabillas d'o Mundo" figura con "s" talment porque lo adaptan dende l'anglo-normando, a l'egual que fan con sarrasins, que en aragonés ye "sarracín". Tamién en a traducción aragonesa d'o "Libro d'el Trasoro" escriben safir''.
  
  Referencias
  
  Bibliografía 
  Olaf Medenbach, Cornelia Sussieck-Fornefeld "Minerales" Guías de la naturaleza Blume. 1990.
  
  Veyer tamién 
  Zafir citrín
  
  Oxidos (minerals)
  Piedras preciosas